
Par daudzdzīvokļu dzīvojamai mājai Bebru iela 13, Jēkabpils, Jēkabpils novads, funkcionāli nepieciešamā zemes gabala noteikšanu

Jēkabpils novada pašvaldībā (turpmāk – Pašvaldība) saņemts nekustamā īpašuma – daudzdzīvokļu dzīvojamās mājas Bebru iela 13, Jēkabpils, Jēkabpils novads, Dzīvokļu īpašnieku kooperatīvās sabiedrības “BEBRI”, reģistrācijas numurs 45403001973, dzīvokļu īpašnieku kopības pilnvarotās personas [..] (turpmāk – Pilnvarotā persona) 2025. gada 21. februāra iesniegums “Par dzīvojamai mājai Bebru iela 13, Jēkabpils, Jēkabpils novads, funkcionāli nepieciešamā zemes gabala noteikšanu” (reģistrēts Pašvaldībā ar Nr. 1-2/25/239), kurā Pilnvarotā persona lūdz noteikt dzīvojamai mājai Bebru iela 13, Jēkabpils, Jēkabpils novads funkcionāli nepieciešamo zemes gabalu, kas nepieciešams daudzdzīvokļu mājas pilnvērtīgai ekspluatācijai un uzturēšanai, nolūkā uzsākt zemes gabala atsavināšanas tiesības izmantošanas procesu (piespiedu dalītā īpašuma izbeigšanas procesu) (turpmāk – iesniegums). Iesniegumam pievienots 18.02.2025. dzīvojamās mājas Bebru iela 13, Jēkabpils, dzīvokļu īpašnieku kopsapulces protokols Nr.1 un zemesgabala skice (turpmāk – Protokols), kur balsošanā piedalījās 45 dzīvokļu īpašnieki no 45 dzīvokļu īpašniekiem.
Saskaņā  ar iepriekš minēto Protokolu, Daudzdzīvokļu dzīvojamās mājas Bebru iela 13, Jēkabpils, Jēkabpils novads kopība, saskaņā ar “Piespiedu dalītā īpašuma privatizētajās mājās izbeigšanas likums” normām ir pieņēmusi  lēmumu uzsākt atsavināšanas procesu, pilnvarojot [..] pārstāvēt Dzīvokļu īpašnieku kooperatīvo sabiedrību “BEBRI”, reģistrācijas numurs 45403001973 (turpmāk – Pilnvarotā persona) veikt darbības, kas saistītas  ar atsavināšanas tiesības izmantošanas procesa īstenošanu, t.i. iesniegt un saņemt dokumentus, sniegt paskaidrojumus, papildinājumus un parakstīt nepieciešamos dokumentus.
Atbilstoši “Piespiedu dalītā īpašuma privatizētajās daudzdzīvokļu mājās izbeigšanas likums” 5. panta ceturtajā un piektajā daļā noteiktajam, dzīvokļu īpašnieku kopības pieņemtais lēmums par atsavināšanas tiesības izmantošanas procesa uzsākšanu ir tiesiskais pamats, lai pašvaldība, kuras administratīvajā teritorijā atrodas daudzdzīvokļu dzīvojamā māja, ne vēlāk kā sešu mēnešu laikā no dienas, kad saņemts iesniegums par atsavināšanas tiesības izmantošanas procesa uzsākšanu, pieņemtu lēmumu par daudzdzīvokļu dzīvojamai mājai funkcionāli nepieciešamo zemesgabalu. Savukārt iepriekš minētā likuma 1.panta 6.punkts nosaka, ka zemes gabals ir privātpersonai piederoša zeme,  uz kuras atrodas daudzdzīvokļu māja, īpašuma tiesības uz to ir nostiprinātas zemesgrāmatā un tā sakrīt vai daļā sakrīt ar dzīvojamo māju privatizāciju regulējošos normatīvajos aktos noteikto dzīvojamai mājai funkcionāli nepieciešamo zemes gabalu.
Izvērtējot Dzīvojamajai mājai funkcionāli nepieciešamā zemesgabala noteikšanas komisijas (turpmāk – Komisija) rīcībā esošo informāciju un ar lietu saistītos apstākļus, tika konstatēts, ka nekustamais īpašums ar kadastra numuru 56015024301 Bebru iela 13, Jēkabpils, Jēkabpils novads, sastāv no vienas būves ar kadastra apzīmējumu 56010024326001 ar 45 dzīvokļu īpašumiem (turpmāk – Būvju īpašums), kas nostiprināts Jēkabpils pilsētas zemesgrāmatu nodalījuma Nr. 100000015071. Minētā zemesgrāmatu nodalījuma I. daļas 1. iedaļas 2.1. punktā norādīts ka:
-  ēka  daļēji saistīta ar zemes gabalu Pļaviņu iela 5, Jēkabpils, Jēkabpils novads, kadastra numurs 56010020114, Jēkabpils pilsētas zemesgrāmatas nodalījuma Nr.156. Zemes īpašnieks [..] (1.2. punkts);
-  ēka daļēji saistīta ar zemes gabalu Jēkabpils, Jēkabpils novads,  Bebru iela 13,  kadastra numurs 56010024326,  Jēkabpils pilsētas zemesgrāmatas nodalījuma Nr.100000007834. Zemes īpašnieks Jēkabpils pilsētas pašvaldība,  nodokļu maksātāja kods 90000024205 (1.3. punkts).
Pēc Valsts zemes dienesta Nekustamā īpašuma valsts kadastra informācijas sistēmas datiem nekustamais īpašums ar kadastra numurs 56010020114 Pļaviņu iela 5, Jēkabpils, Jēkabpils novads, ir sadalīts 11.10.2012. un izveidots jauns īpašums ar kadastra numuru 56010020093 Bebru iela 30, Jēkabpils, Jēkabpils novads, kas nostiprināts Jēkabpils pilsētas zemesgrāmatas nodalījumā Nr.100000511296. Zemes īpašnieks [..]. Nekustamā īpašuma ar kadastra numuru 56010020093 sastāvā ietilpst zemes vienība ar kadastra apzīmējumu 56010020074 uz kuras atrodas nekustamā īpašuma ar kadastra numuru  56015024301 Bebru iela 13, Jēkabpils, Jēkabpils novads sastāvā esošā būve  ar kadastra apzīmējumu 56010024326001.
Būvju īpašums atrodas uz [..] piederošas zemes vienības ar kadastra apzīmējumu 56010020074.
Dzīvojamās mājas Bebru iela 13, Jēkabpilī, Jēkabpils novadā dzīvokļu īpašnieki ar Protokola kopsapulces lēmumu būvju īpašumam lūdz noteikt funkcionāli nepieciešamo zemes gabalu 2571 m2 platībā pēc pievienotās skices. 
Būvju īpašumam ar kadastra numuru 56015024301, Bebru iela 13, Jēkabpils, Jēkabpils novads, piesaistītā zemes gabala platība saskaņā ar zemesgrāmatas nodalījuma Nr.100000015071 datiem ir 2571 m2 . Daļa no piesaistītās platības atrodas uz zemesgabala, kas pieder Jēkabpils novada pašvaldībai un daļa uz fiziskai personai [..] piederoša zemesgabala. Ēkai piesaistītā zemesgabala platība sakrīt ar iesniegumam pievienotajā skicē prasīto platību. Daudzdzīvokļu dzīvojamā māja faktiski atrodas uz zemes vienības ar kadastra apzīmējumu 56010020074.
Zemes vienība ar kadastra apzīmējumu 56010024326, kas ir iekļauta daudzdzīvokļu dzīvojamai mājai Bebru iela 13, Jēkabpils, Jēkabpils novads piesaistītajā platībā pieder Jēkabpils novada pašvaldībai. Par Eiropas Savienības finansēta projekta ar pašvaldības līdzfinansējumu līdzekļiem uz tās ir izbūvēts automašīnu stāvlaukums, kuru izmanto arī citi blakus esošo daudzdzīvokļu dzīvojamo māju iedzīvotāji. Šī zemes vienības daļa nav iekļaujama  daudzdzīvokļu dzīvojamai mājai Bebru iela 13, Jēkabpils, Jēkabpils novads, funkcionāli nepieciešamā zemes gabala platībā.
Ar Jēkabpils novada domes 27.03.2025. lēmumu Nr. 197 (prot. Nr. 4, 14. punkts) “Par publiskās ārtelpas noteikšanu nekustamajā īpašumā ar kadastra numuru 56010020093, Bebru ielā 30, Jēkabpilī, Jēkabpils novadā, zemes vienībā ar kadastra apzīmējumu 56010020074” zemes vienības ar kadastra apzīmējumu 56010020074 daļai ir noteikta publiskā ārtelpa.
 Jēkabpils novada domes 29.05.2025. sēdē apstiprinātā Jēkabpils novada teritorijas plānojuma, lēmums Nr. 354 (protokols Nr. 9, 30. punkts), saistošajiem noteikumiem Nr. 9 “Jēkabpils novada teritorijas plānojuma teritorijas izmantošanas un apbūves noteikumi un grafiskā daļa” (spēkā no 05.06.2025.), īstenojami no 03.09.2025., zemes vienība ar kadastra apzīmējumu 56010020074 atrodas funkcionālajā zonā – Daudzstāvu dzīvojamās apbūves teritorija (DzD).
Nekustamā īpašuma valsts kadastra informācijas sistēmā zemes vienībai ar kadastra apzīmējumu 56010020074 reģistrēts nekustamā īpašuma lietošanas mērķis – trīs, četru un piecu stāvu daudzdzīvokļu māju apbūve (NĪLM kods 0702). Dzīvojamās mājas galvenais lietošanas veids ir Triju vai vairāku dzīvokļu mājas (kods 1122).
Likuma “Par valsts un pašvaldību dzīvojamo māju privatizāciju” 28.panta otrā daļa nosaka, ka nosakot privatizējamai dzīvojamai mājai funkcionāli nepieciešamo zemesgabalu, ņem vērā normatīvo aktu par vispārīgo teritorijas plānošanu, izmantošanu un apbūvi noteikumus, ir sevišķi: esošo apbūvi, apbūves parametrus, pagalmu plānošanas noteikumus, to, lai nodrošinātu piekļuvi, pieejamību transporta infrastruktūrai, nepieciešamo inženierkomunikāciju tīklu u.c., to, lai pēc privatizējamai dzīvojamai mājai nepieciešamā zemesgabala noteikšanas zemes gabala īpašniekam būtu iespēja izmantot atlikušo zemes gabala daļu atbilstoši noteiktajam lietošanas mērķim.
Ministru kabineta 2015.gada 8.septembra noteikumu Nr.522 “Privatizējamai dzīvojamai mājai funkcionāli nepieciešamā zemes gabala noteikšanas kārtībā” 3.punkts nosaka, ka funkcionāli nepieciešamajā zemes gabalā iekļauj zemi, uz kuras pilnībā vai daļēji atrodas tai piesaistītā dzīvojamā māja, kā  arī tās uzturēšanai, apsaimniekošanai un funkcionēšanai nepieciešamie infrastruktūras, labiekārtojuma un komunikācijas elementi.
Komisija izvērtējot iesniegumam pievienotajā skicē lūgto platību (2571 m2), ņemot vērā iepriekš norādītos normatīvos aktus un zemes vienībā ar kadastra apzīmējumu 56010020074 noteikto ārtelpu un situāciju apvidū, sagatavoja būves ar kadastra apzīmējumu 56010024326001 (dzīvojamā māja) Bebru iela 13, Jēkabpils, Jēkabpils novads funkcionāli nepieciešamo zemes gabala 1238 m2  platībā shēmas projektu, kas pieder fiziskai personai un ir atsavināma. 
Komisijas sagatavotā dzīvojamās mājas Bebru iela 13, Jēkabpilī funkcionāli nepieciešamā zemes gabala shēmas projekts tika nosūtīts viedokļa sniegšanai zemes īpašniecei [..] un Pilnvarotai personai (22.05.2026. vēstule Nr. 1-44/26/22). Zemes īpašnieces [..] pilnvarotā persona [..] un Pilnvarotā persona (10.06.2026. vēstule Nr. 1-2/26/1090) neiebilst un piekrīt Komisijas sagatavotajā funkcionāli nepieciešamā zemes gabala shēmas projektā norādītajām robežām un  platībai. 
Ņemot vērā iepriekš minēto, daudzdzīvokļu dzīvojamai mājai – būvei ar kadastra apzīmējumu 56010024326001, Bebru iela 13, Jēkabpils, Jēkabpils novads, pamatojoties uz iepriekš norādītajiem normatīvajiem aktiem un esošo apbūvi kvartāla ietvaros, funkcionāli nepieciešamā zemes gabala platība nosakāma 1238 m2, saskaņā ar šim lēmumam pievienoto grafisko pielikumu.
	            Pamatojoties uz Piespiedu dalītā īpašuma privatizētajās daudzdzīvokļu mājās izbeigšanas likuma 1.panta 6.punktu, 5.panta ceturto daļu, Administratīvā procesa likuma 63.panta pirmās daļas 1.punktu, 66.panta pirmo daļu, 76.panta otro daļu, “Par valsts un pašvaldību dzīvojamo māju privatizāciju” 28.pantu, Ministru kabineta 2015.gada 8.septembra noteikumu Nr.522 “Privatizējamai dzīvojamai mājai funkcionāli nepieciešamā zemes gabala noteikšanas kārtībā” 3. un 4.punkts, Jēkabpils novada domes 29.05.2025. saistošajiem noteikumiem Nr. 9 “Jēkabpils novada teritorijas plānojuma teritorijas izmantošanas un apbūves noteikumi un grafiskā daļa”, Jēkabpils novada domes 28.11.2024. lēmumu Nr.965 “Par komisijas izveidošanu un nolikuma apstiprināšanu” un Jēkabpils novada domes 26.03.2026. (protokols Nr.7, 9.punkts)  lēmumu Nr.182 “Par grozījumiem 28.11.2024. lēmumā Nr.965 “Par komisijas izveidošanu un nolikuma apstiprināšanu” un tā pielikumā “Dzīvojamai mājai funkcionāli nepieciešamā zemes gabala noteikšanas komisijas nolikums”6.2.1., apakšpunktu, Jēkabpils novada domes Saistošo noteikumu Nr.26” Jēkabpils novada pašvaldības nolikums” 53.punktu, 

Dzīvojamo māju funkcionāli nepieciešamā zemesgabala noteikšanas komisija NOLEMJ:

1. Noteikt daudzdzīvokļu dzīvojamās mājas Bebru iela 13, Jēkabpils, Jēkabpils novads, būves kadastra apzīmējums 56010024326001, funkcionāli nepieciešamo zemes gabala platību 1238 m2, kas atrodas zemes vienībā ar kadastra apzīmējumu 56010020074, saskaņā ar šī lēmuma grafisko pielikumu.
1. Noteikt, ka lēmuma 1.punktā norādītā funkcionāli nepieciešamā zemes gabala platība var tikt precizēta veicot zemes gabala kadastrālo uzmērīšanu.
1. Nosūtīt  lēmumu Valsts zemes dienestam atbilstoši Piespiedu dalītā īpašuma privatizētajās daudzdzīvokļu mājās izbeigšanas likumam pēc lēmuma pārsūdzēšanas termiņa beigām, kad lēmums kļuvis neapstrīdams.
1. Lēmumu viena mēneša laikā no tā spēkā stāšanās dienas var apstrīdēt Jēkabpils novada domē Brīvības ielā 120, Jēkabpils, Jēkabpils novads, Administratīvā procesa likuma noteiktajā kārtībā.
Pielikumā:  Daudzdzīvokļu dzīvojamai mājai Bebru ielā 13, Jēkabpilī funkcionāli nepieciešamā zemes gabala noteikšanas shēma uz 1 lp. 
Komisijas priekšsēdētāja	(paraksts)	V. Verečinska

